b"\n_START_ARTICLE_\nSvanegade\n_START_PARAGRAPH_\nSvanegade er en gade i kvarteret Nyboder i Indre By i K\xc3\xb8benhavn, der ligger mellem Eidsvoll Plads og Krokodillegade. Gaden er opkaldt efter fuglen svane og udg\xc3\xb8r en del af en r\xc3\xa6kke gader i kvarteret med dyrenavne._NEWLINE_Gaden er belagt med brosten og er omgivet af klassiske gule toetages Nyboder-huse p\xc3\xa5 begge sider, fra da Nyboder blev udvidet nordp\xc3\xa5 i 1780'erne. En stor del af gaden er optaget af et overgroet beskyttelsesrum, der forhindrer gennemk\xc3\xb8rsel med bil, men som kan passeres til fods."